لکشمی اگروال

لکشمی اگروال  (ولادت: 1 جون 1990ء) ایک ٹی وی میزبان ہیں جن پر تیزابی حملہ کیا گیا تھا مگر اس میں ان کی جان کو کوئی خطرہ نہیں ہوا البتہ ان کا چہرہ پورا جھلس گیا۔ وہ تیزابی حملہ کے مظلومین کے حق کے لیے لڑتی ہیں۔
2005ء میں ان کے عاشق نعیم خان نے ان سے رومانی و جسمانی تعلقات قائم کرنے کی کوشش کی جسے انہوں نے مسترد کر دیا جس کے جواب میں نعیم نے ان پر تیزاب پھینک دیا۔ اس وقت وہ محض 16 برس کی تھیں۔ ہندوستان ٹائمز نے تیزابی حملہ کے مظلومین کے سلسلہ میں ان کی کہانی بھی بیان کی۔ اس کے بعد انہوں نے تیزابی حملہ کے مظلومین کے لیے لڑنے کا عزم کیا۔ ان کی ایک پٹیشن عدالت عظمی تک گئی جس میں عدالت نے مرکزی اور ریاستی حکومتوں کو حکم دیا کہ تیزاب کی خرید و فروخت کی نگہبانی کی جائے وہیں پارلیمان کو ہدایت نامہ جاری کیا کہ تیزابی حملہ کے مظلومین کے قضایا کو آسان کیا جائے۔ وہ پہلے بھی چھانو فاؤنڈیشن کی رکن رہ چکی ہیں۔ یہ ایک غیر منافع بخش ادارہ ہے جو تیزابی حملہ کے مظلومین کے حق میں آواز بلند کرتا ہے۔

انہوں نے تیزاب کی فروخت پر پابندی کو لے کر ایک مہم چلائی جس کے لیے 2019ء میں وزارت ترقی نسواں و اطفال، حکومت ہند، وزارت آب رسانی و حفظان صحت، حکومت ہند اور یونیسف نے انہیں اعزاز سے نوازا۔ 2014ء میں انہیں مشیل اوباما کے ہاتھوں بین الاقوامی با ہمت خاتون کا اعزاز ملا۔

بالی ووڈ کی مشہور فلم چھپاک ان کی زندگی پر مبنی ہے جس میں دیپیکا پڈوکون نے ان کا کردار ادا کیا ہے۔

حوالہ جات 

1990ء کی پیدائشیں
اکیسویں صدی کی بھارتی مصنفات
اکیسویں صدی کے بھارتی شعرا
اکیسویں صدی کے بھارتی مصنفین
بقید حیات شخصیات
بھارتی خواتین ٹیلی ویژن صحافی
بھارتی شاعرات
بھارتی فعالیت پسند برائے حقوق نسواں
بھارتی متاثرین جرم
بھارتی ٹیلی ویژن صحافی
دہلی کی مصنفات
دہلی کے شعرا
دہلی کے صحافی
بھارتی فعالیت پسند خواتین
نئی دہلی کی شخصیات
اکیسویں صدی کے بھارتی صحافی